इंडियन आर्मी में जरूरत है नर्सिंग प्रोफेशनल्स की, महिला उम्मीदवार जल्द करें आवेदन
By Digital Live News Desk | Publish Date: Nov 28 2019 10:35AM | Updated Date: Nov 28 2019 10:35AM
नयी दिल्ली: बढ़ते प्रदूषण, दूषित पानी, चिकनगुनिया व डेंगू जैसे संक्रामक रोगों एवं स्वास्थ्य संबंधी अन्य समस्याओं के उपचार के लिए देश में अस्पतालों व नर्सिंग सेंटर्स को बढ़ावा दिया जा रहा है. ऐसे में चिकित्सा पेशेवरों खासतौर से नर्सिंग को पेशे के रूप में अपनाने के इच्छुक युवाओं के लिए लगातार संभावनाएं विकसित हो रही हैं. यदि आप भी सेवाभाव से जुड़े इस पेशे को अपनाना चाहते हैं, तो इंडियन आर्मी के बीएससी (नर्सिंग) कोर्स-2020 के माध्यम से आगे बढ़ने का रास्ता तलाश सकते हैं.
लगातार बढ़ रही है प्रोफेशनल्स की मांग
पर्यावरण में होने वाले नकारात्मक परिवर्तनों के चलते लोगों को आये दिन विभिन्न प्रकार की स्वास्थ्य समस्याओं का सामना करना पड़ रहा है. इससे निजात दिलाने के लिए चिकित्सा सेवा को बेहतर बनाने के हर संभव प्रयास किये जा रहे हैं. अच्छे डॉक्टर के साथ-साथ मरीजों की देखभाल के लिए योग्य नर्सिंग प्रोफेशनल्स को विशेष महत्व दिया जा रहा है. अस्पतालों, नर्सिंग होम्स एवं क्लीनिक के अलावा ओल्ड एज होम्स, मिलिट्री हेल्थ सर्विस, स्कूल, रेलवे, पब्लिक सेक्टर मेडिकल डिपार्टमेंट आदि में भी नर्सिंग प्रोफेशनल्स के लिए ढेराें मौके सामने आ रहे हैं. एेसे में यदि आप सेवा भाव के साथ चिकित्सा के क्षेत्र में प्रवेश करना चाहते हैं, तो नर्सिंग को अपना सकते हैं.
इंडियन आर्मी ने महिलाओं से मांगा आवेदन
इंडियन आर्मी ने मिलिट्री नर्सिंग सर्विस बीएससी (नर्सिंग) कोर्स-2020 में दाखिले के लिए महिला उम्मीदवारों से आवेदन आमंत्रित किये हैं. इस कोर्स के माध्यम से आर्म्ड फोर्स मेडिकल कॉलजों में 220 सीटों पर एडमिशन दिया जायेगा. बीएससी (नर्सिंग) कोर्स-2020 कोर्स चार वर्ष का होगा. सफलता पूर्वक कोर्स पूरा करनेवाले उम्मीदवारों को भारतीय सेना में परमानेंट/ शॉर्ट सर्विस कमीशन के आधार पर नियुक्ति दी जायेगी. पात्र उम्मीदवार इस कोर्स के लिए 2 दिसंबर, 2019 तक ऑनलाइन आवेदन कर सकते हैं.
बीएससी नर्सिंग कोर्स-2020
सीओएन, एएफएमसी पुणे-40
सीओएन, सीएच (ईसी) कोलकाता-30
सीओएन, आईएनएचएस अश्विनी-40
सीओएन, एएच (आर एंड आर) नयी दिल्ली-30
सीओएन, सीएच (सीसी), लखनऊ-40
सीओएन, सीएच (एएफ) बेंगलुरु-40
योग्यता- मान्यताप्राप्त संस्थान से फिजिक्स, केमिस्ट्री, बायोलॉजी व इंग्लिश विषय के साथ बारहवीं पास छात्राएं आवेदन कर सकती हैं. बशर्ते उन्होंने बारहवीं की परीक्षा न्यूनतम 50 प्रतिशत अंको के साथ पहले प्रयास में पास की हो. योग्यता संबंधी अन्य जानकारी के लिए अधिसूचना की मदद लें.
आयु सीमा- अभ्यर्थी को जन्म 1 अक्तूबर, 1995 से 30 सितंबर, 2003 के बीच हुआ हो. आयु की गणना में दोनों तिथियां शामिल होंगी.
चयन प्रक्रिया- अभ्यर्थियों का चयन लिखित परीक्षा, इंटरव्यू और मेडिकल जांच के आधार पर किया जायेगा. लिखित परीक्षा बहुविकल्पीय प्रकार की होगी, जिसमें जनरल इंग्लिश, बायोलॉजी, केमिस्ट्री, फिजिक्स और जनरल इंटेलीजेंस से संबंधित प्रश्न पूछे जायेंगे. परीक्षा में सफल होनेवाले अभ्यर्थियों को इंटरव्यू के लिए बुलाया जायेगा. इंटरव्यू क्वॉलीफाई करनेवाले अभ्यर्थियों को मेडिकल जांच के लिए भेजा जायेगा.
आवेदन शुल्क- अभ्यर्थियों को आवेदन शुल्क के रूप में 750 रुपये का भुगतान ऑनलाइन पेमेंट गेटवे के माध्यम से करना होगा. पात्र उम्मीदवार 2 दिसंबर, 2019 तक ऑनलाइन आवेदन कर सकते हैं. संबंधित अधिक जानकारी के लिए उम्मीदवार ऑफिशियल वेबसाइट http://www.joinindianarmy.nic.in/ को विजिट कर सकते हैं.
#Indian Army | #Nursing Professionals | #Women Candidate | #Career | #Jobs